Johannes Zimmermann

Johannes Friedrich Zimmermann (10. mai 1882 Pajusi vald, Viljandimaa, Liivimaa – 24. august 1942 Sverdlovsk, Vene NFSV) oli Eesti loomakasvatusteadlane ja poliitik.

Elulugu
Johannes Zimmermann sündis taluniku peres 1882. aastal ja õppis Eesti Aleksandrikoolis, Treffneri gümnaasiumis ja Tartu Veterinaarinstituudis ning töötas loomakasvatuse eriteadlasena. 

Johannes Zimmermann oli Eesti Asutava Kogu ning I, II, III, IV ja V Riigikogu liige.

Eesti Asutava Kogu liikmena andis ta Jüri Uluotsale kõrvakiilu, mille eest talle mõisteti kaks kuud aresti, 1926. aastal maksis ta karistusest vabanemiseks ühele heategevale asutusele 15 000 marka.

Ta töötas aastatel 1926–1929 riigikontrolörina. 

Oli Otto Strandmani teises valitsuses ja Karl Einbundi esimeses valitsuses majandusminister ning Jaan Tõnissoni neljandas valitsuses põllutööminister. 

Johannes Zimmermann vahistati 14. juunil 1941 Nõukogude okupatsioonivõimu julgeolekuorganite poolt ja hukati Sverdlovski vanglas 24. augustil 1942.

Vaata ka
 Eesti majandusminister

Viited

Eesti loomakasvatusteadlased
Eesti rahandusministrid‎
Eesti majandusministrid‎
Eesti põllutööministrid‎
Eesti riigikontrolörid
Asutava Kogu liikmed
I Riigikogu liikmed
II Riigikogu liikmed
III Riigikogu liikmed
IV Riigikogu liikmed
V Riigikogu liikmed
Eesti Tööerakonna poliitikud
Tallinna Toompea Kaarli koguduse liikmed
Tartu veterinaariinstituudi vilistlased
Hugo Treffneri Gümnaasiumi vilistlased
Hukatud Eesti poliitikud
Sündinud 1882
Surnud 1942